കുഞ്ഞൻ മുയൽമത്സ്യം

ഇന്തോ-പസഫിക് കടൽമേഖലയിൽ കാണുന്ന ഒരു കടൽമത്സ്യമാണ് കുഞ്ഞൻ മുയൽമത്സ്യം (little spinefoot). സിഗാനിഡേ കുടുംബത്തിൽ പെടുന്ന ഇവയുടെ ശാസ്ത്രനാമം: Siganus spinus. ഇളം വെളുപ്പ്, ഇളം ചാരം, കറുപ്പ്, തവിട്ട് നിറങ്ങളിൽ കാണപ്പെടുന്ന ഇവയുടെ ശരീരമാസകലം ചുറ്റുപിണഞ്ഞുകിടക്കുന്ന വെളുത്ത ചെറിയ പട്ടകൾ കാണപ്പെടുന്നു.

കാൾ ലിന്നേയസ് ആണ് 1758-ൽ സിസ്റ്റമ നാച്ചുറേയുടെ പത്താം പതിപ്പിൽ  സിഗാനസ് സ്പൈനസ്സ് എന്ന ഈ മത്സ്യയിനത്തെ ആദ്യമായി ഔപചാരികമായി വിവരിച്ചത്. ടൈപ്പ് സ്പെസിമെൻ ശേഖരിച്ചിരിക്കുന്നത് ജാവയിൽനിന്നാണ്. . ഈ മത്സ്യങ്ങൾ പരമാവധി 28 സെൻ്റിമീറ്റർ വരെ വളരുന്നു.

സിഗാനസ് സ്പൈനസ്സ് , ഇന്ത്യോ പസഫിക്ക് മേഖലയിൽ വിപുലമായി വിതരണം ചെയ്യപ്പെട്ടിരിക്കുന്നെങ്കിലും ഇന്ത്യയിലും ശ്രീലങ്കയിലും നിന്ന് കിഴക്കോട്ട് ടുവാമോട്ടു ദ്വീപുകൾ വരെയും, വടക്കോട്ട് ജപ്പാൻ വരെയും, തെക്ക് ന്യൂ കാലിഡോണിയ വരെയും വ്യാപിച്ചുകിടക്കുന്നു. ഓസ്‌ട്രേലിയയിൽ ഈ ഇനം കാർനാർവോൺ മുതൽ പടിഞ്ഞാറൻ ഓസ്‌ട്രേലിയയിലെ എക്‌സ്‌മൗത്ത് ഗൾഫ് വരെയും, വടക്കൻ ഗ്രേറ്റ് ബാരിയർ റീഫ്, ടോറസ് കടലിടുക്ക് എന്നിവയിലൂടെ തെക്ക് ക്വീൻസ്‌ലാന്റിലെ മോറെട്ടൺ ബേ വരെയും, പവിഴക്കടലിലും കാണപ്പെടുന്നു. ഇവ 1 മുതൽ 50 മീറ്റർ വര ആഴത്തിലാണ് കാണപ്പെടുന്നത്. മുതിർന്നവരെ ആഴം കുറഞ്ഞ പവിഴപ്പുറ്റുകളുടെ പരപ്പുകളിലും നദീമുഖങ്ങളിലും കാണാനാകും. കുഞ്ഞുങ്ങളെ കൂടുതലായി അടിത്തട്ടിൽ ആൽഗകൾ വളരുന്ന പവിഴപ്പുറ്റുകളോട് ചേർന്ന് കൂട്ടമായി കൂട്ടമായി കാണപ്പെടുന്നു.

 അവലംബം

വർഗ്ഗം:കടൽ മത്സ്യങ്ങൾ